Verðlaunað verður í þremur flokkum ; eldri flokk , f. 1998 – 2002 , yngri flokk 2002 – 2007 og í stúlknaflokki . Í skákhléi verður boðið upp á pítsur og drykk frá Ölgerðinni . Að venju er fjöldi áhugaverðra verðlauna : Pítsur , og bíómiðar í Sambíóin og Laugarásbíó , samtals 15 aðalvinningar . Skráning á staðnum og eru þátttakendur beðnir um að mæta tímanlega til skráningar . Í fyrra mættu 58 krakkar til leiks og baráttan var hörð en skemmtileg . Skákstjórar verða þeir Helgi Árnason formaður Skákdeildar Fjölnis og Stefán Bergsson frá Skákakademíunni . Heiðursgestur mótsins verður Gylfi Magnússon skákáhugamaður og félagi í Rótarýklúbb Grafarvogs . Rótarýklúbburinn gefur að venju alla verðlaunabikara til mótsins . Þátttökugjald með veitingum er 200 fyrir Fjölniskrakka , 400 fyrir aðra skákkrakka . Foreldrar og aðrir gestir geta keypt sér pítsu fyrir 200 kr og þegið ókeypis kaffi á staðnum . Sumarskákmót Fjölnis er lok vetrarstarfs Skákdeildar Fjölnis sem fagnar 10 ára afmæli nú í maímánuði . ATH : Fjölniskrakkar greiða 200 kr í þátttökugjald . Innifalin pítsaveisla , skákmót og verðlaun . Formaður Skákdeildar Fjölnis mun greina frá kjöri stjórnarinnar á : Afreksmanni Fjölnis 2014 . Í fyrra var það Jóhann Arnar Finnsson nýbakaður Íslandsmeistari 2014 með skáksveit Rimaskóla . Æfingameistara Fjölnis 2014 . Í fyrra var það Mikael Maron Torfason sem er í skáksveit Rimaskóla sem að teflir á NM barnaskólasveita í haust .